
Z A P I S N I K
41. sjednice Vijeća Mjesnog odbora Donja Dubrava
održane 25. rujna 2024.
u sjedištu Mjesnog odbora, Vrpoljska 10
s početkom u 18,00 sati

NAZOČNI ČLANOVI VIJEĆA:

Igor Salopek, Gordana Marković, Hrvoje Sekušak, Vladimir Matić i Marijan Marković.
NENAZOČNI ČLANOVI VIJEĆA: 
Nikola Glasnović i Dorotea Šafranić.
OSTALI NAZOČNI: 

Marijan Župan, stručni savjetnik za rad tijela mjesne samouprave.

Predsjedava Igor Salopek, predsjednik Vijeća.

Zapisnik vodi Marijan Župan.


Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 40. sjednice Vijeća, održane 28. kolovoza 2024., bez izmjena.
Na prijedlog predsjednika Vijeće jednoglasno prihvaća uvrštenje dopunske točke u predloženi dnevni red, koja glasi: 

Prijedlog  zaključka o zahtjevu za održavanje zelene površine na parceli k.č.br. 128/2 k.o.Peščenica u vlasništvu „M nekretnine d.o.o.“. 

Na prijedlog predsjednika Vijeće jednoglasno utvrđuje

D N E V N I   R E D

1. Prijedlog odluke o izmjeni Poslovnika o radu Vijeća Mjesnog odbora Donja Dubrava;

2. Prijedlog zaključka o inicijativi za postupkom izmjene područja i naziva Mjesnog odbora Donja Dubrava;

3. Prijedlog zaključka o osiguranju sredstava za Plan potreba za aktivnostima,  programima i projektima unapređenja kvalitete života građana Mjesnog odbora Donja Dubrava u 2025.;
4. Dovoz i pretovar biootpada u Čulinečkoj c. 218 - informiranje članova Vijeća nakon koordinacije s predsjednicima VMO;

5. Prijedlog zaključka o zahtjevu za postavljanje kante za otpad kod pučke kuhinje Dobri Dom Grada Zagreba u ulici Cerska 3;

6. Prijedlog  zaključka o zahtjevu za održavanje zelene površine na parceli k.č.br. 128/2 k.o.Peščenica u vlasništvu „M nekretnine d.o.o.“;
7. Pitanja, prijedlozi i obavijesti.
Ad 1. Prijedlog odluke o izmjeni Poslovnika o radu Vijeća Mjesnog odbora Donja Dubrava.

Članovi Vijeća primili su pisani materijal uz poziv.
U raspravi sudjeluju: Igor Salopek, Gordana Marković, Hrvoje Sekušak, Vladimir Matić i Marijan Marković.
              Vijeće jednoglasno donosi 
ODLUKU

o izmjeni Poslovnika o radu Vijeća Mjesnog odbora Donja Dubrava

Članak 1.


U Poslovniku o radu Vijeća Mjesnog odbora Donja Dubrava, donesenom na 24. sjednici, 21. travnja 2023., u članku 40. stavak 2. mijenja se i glasi:


„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.“ 

Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

Ad 2.  Prijedlog zaključka o inicijativi za postupkom izmjene područja i naziva Mjesnog odbora Donja Dubrava.

Članovi Vijeća primili su pisani materijal uz poziv.
U raspravi sudjeluju: Igor Salopek, Gordana Marković, Hrvoje Sekušak, Vladimir Matić i Marijan Marković.
Vijeće s 4 glasa ZA i 1 glasom PROTIV donosi

ZAKLJUČAK

o inicijativi za postupkom izmjene područja i naziva

 Mjesnog odbora Donja Dubrava

1. Vijeće Mjesnog odbora Donja Dubrava je raspravljalo o inicijativi za postupkom izmjene područja i naziva Mjesnog odbora.
2. Vijeće nema prijedloga za spajanje Mjesnog odbora Donja Dubrava s drugim mjesnim odborom te stoji na stanovištu zadržavanja postojećeg stanja.

3. Ovaj Zaključak se dostavlja Vijeću Gradske četvrti Donja Dubrava na nadležno postupanje.

Ad 3. Prijedlog zaključka o osiguranju sredstava za Plan potreba za aktivnostima,  programima i projektima unapređenja kvalitete života građana Mjesnog odbora Donja Dubrava u 2025.
             Članovi Vijeća primili su pisani materijal uz poziv.
U raspravi sudjeluju: Igor Salopek, Gordana Marković, Hrvoje Sekušak, Vladimir Matić i Marijan Marković.
              Vijeće jednoglasno donosi 

Z A K L J U Č A K

o osiguranju sredstava za Plan potreba za aktivnostima, programima i projektima

       unapređenja kvalitete života građana Mjesnog odbora Donja Dubrava u 2025.

1. Vijeće radi donošenja Plana potreba za aktivnostima, programima i projektima unapređenja kvalitete života građana Mjesnog odbora Donja Dubrava, traži osiguranje financijskih sredstava u Proračunu Grada Zagreba za 2025. godinu u iznosu od 4.000,00 eura.
2. Ovaj će Zaključak biti upućen Gradskom uredu za mjesnu samoupravu, promet, civilnu zaštitu i sigurnost na nadležno postupanje.
Ad 4. Dovoz i pretovar biootpada u Čulinečkoj c. 218 - informiranje članova Vijeća nakon koordinacije s predsjednicima VMO.
Predsjednik usmeno obavještava nazočne o predmetu rasprave i odlučivanja.

U raspravi sudjeluju: Igor Salopek, Gordana Marković, Hrvoje Sekušak, Vladimir Matić i Marijan Marković.
              Vijeće jednoglasno donosi 
Z A K LJ U Č A K

o davanju podrške Vijeću MO Resnički gaj s ciljem ishođenja prestanka 

dovoza i pretovara biootpada u Čulinečkoj cesti 218

1. Na zamolbu Vijeća Mjesnog odbora Resnički gaj za davanje potpore razmatrana je problematika dovoza i pretovara biootpada na području Mjesnog odbora Resnički gaj, na lokaciji Čulinečka cesta 218.

2. U svezi gornje navedene zamolbe daje se bezrezervna podrška nastojanjima Vijeća Mjesnog odbora Resnički gaj radi ishođenja prestanka dovoza i pretovara biootpada na lokaciji Čulinečka cesta 218.

3. Ovaj Zaključak dostavlja se Vijeću Gradske četvrti Donja Dubrava na znanje. 
Ad 5. Prijedlog zaključka o zahtjevu za postavljanje kante za otpad kod pučke kuhinje Dobri Dom Grada Zagreba u ulici Cerska 3.
Članovi Vijeća primili su pisani materijal uz poziv.
U raspravi sudjeluju: Igor Salopek, Gordana Marković, Hrvoje Sekušak, Vladimir Matić i Marijan Marković.
              Vijeće jednoglasno donosi 

Z A K LJ U Č A K

o zahtjevu za postavljanje kante za otpad kod pučke kuhinje 

Dobri Dom Grada Zagreba u ulici Cerska 3
1. Razmatran je zahtjev za postavljanje kante za otpad kod pučke kuhinje Dobri Dom Grada Zagreba u ulici Cerska 3.
2. Traži se da Zagrebački holding podružnica Čistoća postavi 1 kantu za otpad kod pučke kuhinje Dobri Dom Grada Zagreba u ulici Cerska 3.

3. Ovaj Zaključak dostavlja se Vijeću Gradske četvrti Donja Dubrava na nadležno postupanje.

Ad 6.  Prijedlog  zaključka o zahtjevu za održavanje zelene površine na parceli k.č.br. 128/2 k.o.Peščenica u vlasništvu „M nekretnine d.o.o.“
Predsjednik usmeno obavještava nazočne o predmetu rasprave i odlučivanja.

U raspravi sudjeluju: Igor Salopek, Gordana Marković, Hrvoje Sekušak, Vladimir Matić i Marijan Marković.
              Vijeće jednoglasno donosi 

         Z A K LJ U Č A K

o zahtjevu za održavanje zelene površine 
na parceli k.č.br. 128/2 k.o.Peščenica 
1. Razmatran je problem zapuštenosti zelene površine na parceli k.č.br. 128/2 k.o. Peščenica, u vlasništvu „M nekretnine d.o.o.“ (fotografije i prijepis posjedovnog lista u prilogu).

2. Traži se da komunalno redarstvo provjeri lokaciju i upozori vlasnika na redovno održavanje-košnju zelene površine na dijelu parcele k.č.br.128/2 k.o. Peščenica.
3. Ovaj Zaključak dostavlja se Vijeću Gradske četvrti Donja Dubrava na nadležno postupanje.

Ad 7.  Pitanja, prijedlozi i obavijesti.
Nije bilo javljanja po ovoj točki dnevnoga reda.
S obzirom da nije bilo niti drugih javljanja za riječ predsjednik zaključuje sjednicu.
	Izvješće o glasanju na 41. sjednici VMO Donja Dubrava dana 25. rujna 2024.

Dovršeno u 19,15 sati.
KLASA: 024-08/24-003/1834
URBROJ:251-13-11-4/002-24-2
Zagreb, 25. rujna 2024.
Zapisnik sastavio:
Marijan Župan
    Predsjednik Vijeća

                                                                                          Mjesnog odbora Donja Dubrava

       Igor Salopek

